ทองคำปิดลบ 2.4 ดอลลาร์
สัญญาทองคำตลาดนิวยอร์กปิดลบ 2.4 ดอลลาร์  แรงขายทำกำไรถ่วง
23 ส.ค. 2555

สัญญาทองคำตลาดนิวยอร์กปิดลบ 2.4 ดอลลาร์  แรงขายทำกำไรถ่วง
สัญญาทองคำตลาด COMEX (Commodity Exchange) ส่งมอบเดือนธ.ค. ลดลง 2.4 ดอลลาร์ หรือ 0.15% ปิดที่ 1,640.5 ดอลลาร์/ออนซ์
สัญญาทองคำปรับตัวลงเนื่องจากแรงขายทำกำไร หลังจากสัญญาทะยานขึ้นติดต่อกันหลายวัน
อย่างไรก็ตาม ทองคำได้รับแรงหนุนหลังจากรายงานการประชุมของเฟดระบุว่า เฟดจะอัดฉีดเงินเข้าสู่ระบบเศรษฐกิจหากจำเป็น เพื่อกระตุ้นการขยายตัวของเศรษฐกิจและการจ้างงาน นอกจากนี้ รายงานการประชุมระบุว่า คณะกรรมการกำหนดนโยบายหลายคนของเฟดได้สนับสนุนให้มีการใช้มาตรการกระตุ้นเศรษฐกิจเพิ่มเติม ซึ่งทำให้ตลาดมีความหวังว่าเฟดอาจจะใช้มาตรการผ่อนคลายเชิงปริมาณรอบที่ 3 หรือ QE3 ในอนาคตอันใกล้นี้